Esto vien a ser asemeyao a lo yá dicho: esto depende de les prioridaes de cada fuercia política. Nós vémoslo posible, si les prioridaes de toos coinciden d'una  manera xeneral. Pero dalgo asina nun se fai a última hora, porque entós ye tarde. De toes formes, nun coincidimos del too nesa visión d'un escenariu políticu de fragmentación, dende va más de cinco años esiste una plataforma qu'axunta a los dos partíos con más votos d'ente los asturianos, ye Unión Asturianista, y ye dende'l nuesu puntu de vista un exemplu de trabayu a comuña, llegando a alcuerdos, faciendo por atopar puntos en comúm, sacrificándose por dar una respuesta a los problemes d'Asturies.